תקנות מס הכנסה (יועצי מס) (סדרי דין בפני ועדת ערר)
, ; .

בתוקף סמכותי לפי  , אני מתקין תקנות אלה:

 בתקנות אלה, ”ערר“ – ערר המוגש לפי .

 בערר יפורטו –
 שמו ומענו של העורר ומען להמצאת מסמכים;
 התאריך שבו נמסרה לו ההחלטה שעליה מוגש ערר;
 העובדות שעליהן מסתמך העורר;
 הנימוקים שעליהם מבוסס הערר;
 הסעד המבוקש.
 כתב ערר ייחתם ביד העורר או בא־כוחו.

 עם הגשת הערר ישלם העורר אגרה בסכום הנקוב .

 לכתב ערר יצורפו –
 תצהיר כמשמעותו , לאימות העובדות שפורטו בכתב הערר;
 העתק ההחלטה שעליה מוגש ערר;
 העתק מכל מסמך שעליו מסתמך העורר בערר.

 נציב מס הכנסה יהיה המשיב.

 הערר על נספחיו יוגש בחמישה עתקים למזכירות בית משפט השלום, ירושלים; אחד מהם יומצא למשיב.

 המצאת מסמכים על ידי בעלי הדין לועדה ולהיפך, ובין בעלי הדין לבין עצמם, תהיה במסירה אישית או במשלוח בדואר רשום.

 יושב ראש הועדה יקבע מועד לשמיעת הערר ויודיע על כך בכתב לעורר ולמשיב לפחות חמישה עשר יום לפני המועד שנקבע.

 ערר שלא נתקיימו בו הוראות  רשאי יושב ראש הועדה להורות על מחיקתו.

 הועדה רשאית לדחות את שמיעת הערר, או המשך הדיון בו, לכל תאריך שייראה לה.

 בעל דין הרוצה לחקור חקירה שכנגד אדם שמסר תצהיר לאימות העובדות שעליהן מסתמך בעל דין אחר, יודיע על כך בכתב ליושב ראש הועדה ולאותו בעל דין לפחות שבעה ימים לפני המועד שנקבע לשמיעת הערר.
 בעל דין שנמסרה לו הודעה כאמור, יביא לפני הועדה במועד שנקבע לשמיעת הערר את האדם שנדרש לחקירה שכנגד.
 לא הביא בעל הדין את האדם לחקירה שכנגד או סירב האדם שהובא, ללא סיבה סבירה, להשיב על שאלות שנשאל בחקירה שכנגד, לא ישמש תצהירו ראיה אלא אם ראתה הועדה שקבלת התצהיר דרושה מטעמים שיירשמו.

 הועדה תשמע תחילה את טענות העורר ואחרי כן את טענות המשיב; לאחר מכן יסכם העורר את טענותיו והמשיב יסכם אחרון.
 הועדה רשאית, ככל שהדבר ייראה לה, להתיר לעורר להשיב לטענות המשיב.

 בעלי דין שהוזמנו כדין ולא התייצבו לפני הועדה במועד שנקבע לשמיעת הערר או במועד שנדחה לפי , יחולו הוראות אלה:
 התייצב העורר ולא התייצב המשיב, רשאית הועדה לדחות את שמיעת הערר או לשמוע את העורר שלא בפני המשיב;
 לא התייצב העורר או לא התייצבו שניהם, רשאית הועדה לדחות מועד שמיעת הערר או למחוק את הערר; עורר שנמחק עררו רשאי לחזור ולהגיש ערר באותו ענין תוך שלושים יום מן התאריך שהודע לו על המחיקה.

 ויתרו העורר והמשיב על השמעת טענותיהם לפני הועדה, רשאית הועדה לתת את החלטתה על יסוד החומר בכתב שהובא בפניה.

 לא תיזקק הועדה לכל נימוק שלא הוזכר בערר, אלא אם ראתה ששמיעת הנימוק הנוסף דרושה מטעמים שיירשמו.

 הועדה רשאית, בכל שלב, לדרוש מהעורר מסירת פרטים נוספים ומפורשים יותר לעובדות או לנימוקים שפורשו בערר או לנימוקים הנוספים לפי .
 דרשה הועדה מסירת פרטים נוספים, יחולו הוראות   בשינויים המחוייבים לפי הענין, אם לא הורתה הועדה הוראה אחרת.

 נבצר מחבר הועדה להמשיך בשמיעת הערר, רשאית הועדה להמשיך בהרכב אחר מן השלב שאליו הגיע הדיון, ורואים את הדיון שקויים בהרכב הקודם כאילו היה בהרכב החדש.

 הגיש העורר לפני הישיבה הראשונה בקשה לבטל את הערר, יימחק הערר ולעורר תוחזר מחצית האגרה ששולמה.

 החלטת הועדה תינתן בהקדם ככל האפשר לפי הנסיבות, לאחר שסיימו בעלי הדין את סיכומיהם, תיערך בכתב ותיחתם בידי היושב ראש ושני החברים.
 העתק ההחלטה, מאושר ביד יושב ראש הועדה, יימסר לעורר ולמשיב.

 ועדת הערר רשאית לפסוק, לפי ראות עיניה, אם לחייב בעל דין בהוצאות הערר, לרבות שכר טרחת עורך דין.

 בעד כל אחת מישיבותיה של הועדה ישולם לחברי הועדה, למעט היושב ראש, שכר של 80 לירות והוצאות סבירות.

 לתקנות אלה ייקרא ”תקנות מס הכנסה (יועצי מס) (סדרי דין בפני ועדת ערר), תשכ״ט–1969“.

 יעקב ש׳ שפיראשר המשפטים

בוט חוקים